આપણે દ્વેષ અને દુર્ભાવને ત્યજીને બધા પ્રત્યે પ્રેમભાવ રાખવો પડશે. સ્વાર્થવૃત્તિ છોડીને પરમાર્થ વૃત્તિ અપનાવવી પડશે તો જ સંસારમાં સુખ-શાંતિનું વાતાવરણ રહેશે અને બધાનું કલ્યાણ થશે. દ્વેષ અને દુર્ભાવ, પાપ અને કુવિચાર જેના મનમાં રહે છે, એ સૌથી પહેલાં એનું પોતાનું જ ખરાબ કરે છે. જ્યાં સુધી તે મનમાં ભરાયેલા રહે છે ત્યાં સુધી મનને સતત નુકસાન જ પહોંચાડે છે. જેના માટે દુર્ભાવ રાખીએ છીએ એને તો એની અસર ખૂબ ઓછી થાય છે.